ai4bharat/Pralekha huggingface dataset:
ఆర్థిక మంత్రిత్వ శాఖ
ప్రభుత్వ కార్యదర్శుల బృందంతో గిఫ్ట్ సిటీ చర్చలకు కేంద్ర ఆర్థికమంత్రి నిర్మలాసీతారామన్
ఈ నెల 20 న  గాంధీనగర్ గిఫ్ట్ సిటీలోని అంతర్జాతీయ ఆర్థిక సేవల కేంద్రం  లో భారతదేశపు అభివృద్ధి, ఎదుగుదలమీద జరిగే సమావేశానికి కేంద్ర ఆర్థిక, కార్పొరేట్ వ్యవహారాల శాఖామంత్రి శ్రీమతి నిర్మలా సీతారామన్ ఆర్థిక, కార్పొరేట్ వ్యవహారాల మంత్రిత్వ శాఖలకు చెందిన ఏడుగురు కార్యదర్శుల బృందంతో కలసి హాజరుకాబోతున్నారు. ఆర్థిక శాఖ సహాయ మంత్రులు శ్రీ పంకజ్ చౌధురి, డాక్టర్ భగవత్ కృష్ణారావు కరద్ కూడా ఈ చర్చలలో పాల్గొంటారు. ఇందులో ప్రధానంగా దృష్టిసారించే అంశాలివి:
i. భారత్ లోని కార్పొరేట్ సంస్థలు భారత్ లోపలే అంతర్జాతీయ ఆర్థిక సేవలందుకోవటంలో గిఫ్ట్ – ఐ ఎఫ్ ఎస్ సి పాత్ర
ii. భారతదేశానికి అంతర్జాతీయ ఆర్థిక వ్యాపారాన్ని ఆకర్షించటం
iii. ఫిన్ టెక్ గ్లోబల్ హబ్ గా ఎదుగుదల
గిఫ్ట్ సిటీలోని ప్రధానమైన మౌలిక సదుపాయాల కేంద్రాలను కూడా కేంద్ర ఆర్థికమంత్రి సందర్శిస్తారు. అక్కడ ఐ ఎఫ్ ఎస్ సి లో పాత్ర పోషిస్తున్న వివిధ భాగస్వాములు, సంస్థలతో సంభాషిస్తారు. భారతదేశపు ప్రధాన ఆర్థిక సేవల కేంద్రంగా గిఫ్ట్-ఐ ఎఫ్ ఎస్ సి ని అభివృద్ధి చేయటం పట్ల భారతదేశపు అంకితభావాన్ని ఈ పర్యటన చాటి చెబుతుంది. అదే విధంగా దీన్ని అంతర్జాతీయ ఆర్థికవనరుల ప్రవాహానికి ముఖద్వారంగా పరిగణిస్తున్నట్టుగా కూడా చెప్పటానికి ఇదొక అవకాశం. ఈ చర్చల వల్ల ఆలోచనలు, వ్యూహాల సంగమం తయారై గిఫ్ట్-ఐఎఫ్ ఎస్ సి వేగంగా అభివృద్ధి చెందటానికి దోహదం చేస్తుందని భావిస్తున్నారు. విదేశీ నిధులు భారత్ కు తరలి రావటానికి వెసులుబాటు కల్పించటం ద్వారా ఆత్మనిర్భర భారత్ స్ఫూర్తి ప్రతిబింబిస్తుంది.
ఈ దార్శనికతకు అనుగుణమైన లక్ష్యాల సాధనకు భారత ప్రభుత్వం, గుజరాత్ ప్రభుత్వం, గిఫ్ట్ సిటీ, ఇంటర్నేషనల్ ఫైనాన్షియల్ సర్వీసెస్ సెంటర్ అథారిటీ ఉమ్మడిగా కృషి చేస్తున్నాయి. ఈ ఏకీకృత ఆర్థిక రంగ నియంత్రణాసంస్థ అంతర్జాతీయ స్థాయి ఆర్థిక నియంత్రణను, చురుకైన మౌలిక సదుపాయాలను, సమర్థవంతమైన పన్నుల విధానాన్ని, అందించటంతోబాటు విమానాల లీజు, బులియన్ వ్యాపారం లాంటి ఆర్థిక సేవలలో సరికొత్త అవకాశాలను శోధిస్తుంది.
మంత్రిమండలి
నేర సంబంధ అంశాల్లో పరస్పరం న్యాయ సహాయాన్ని అందజేసుకోవడం పై భారతదేశానికి, మొరాకో కు మధ్య ఒప్పందానికి ఆమోదం తెలిపిన మంత్రివర్గం
నేర సంబంధ అంశాల్లో పరస్పరం న్యాయ సహాయాన్ని అందజేసుకోవడం పై భారతదేశానికి, మొరాకో కు మధ్య ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
లాభాలు:
ఈ ఒప్పందం నేర విచారణ, ఆచూకీ తీయడం, నిర్భంధించడం, జప్తు చేయడం లేదా స్వాధీనం లోకి తీసుకోవడం, ఇంకా దర్యాప్తు చేయడం వంటి వాటి లో భారతదేశానికి, మొరాకో కు మధ్య ద్వైపాక్షిక సహకారానికి ఒక స్థూలమైన ఫ్రేమ్ వర్క్ ను అందజేయనుంది. నేర విచారణ లోను, దర్యాప్తు లోను ప్రభావశీలత ను పెంపొందించడం తో పాటు సమాజం యొక్క సమగ్ర వికాసానికి అత్యావశ్యకమైన శాంతియుత వాతావరణాన్ని కల్పించడం ఈ ఒప్పందం ధ్యేయాలలో భాగం గా ఉన్నాయి. ఈ ఒప్పందం వ్యవస్థీకృత నేరగాళ్ళ మరియు ఉగ్రవాదుల వ్యవహార సరళి కి సంబంధించి ఉత్తమమైన అంతర్ దృష్టి ని పొందడంలో తన వంతు పాత్ర ను నిర్వర్తించగలుగుతుంది. ఆంతరంగిక భద్రత రంగం లో చక్కని విధాన నిర్ణయాల ను తీసుకోవడం లో ఈ అంతర్ దృష్టి ని ఉపయోగించుకొనేందుకు వీలు ఉంటుంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.67 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
11,67,45,075
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 11.67 కోట్లకు పైగా  డోసులు అందుబాటులో ఉన్నాయి.
వాణిజ్యం, పరిశ్రమల మంత్రిత్వ శాఖ
వాణిజ్యం, పెట్టుబడులపై జరగనున్న జరగనున్న 6వ భారత్- కెనడా మంత్రుల స్థాయి సమావేశంలో పాల్గొనడానికి కెనడా లో పర్యటించనున్న శ్రీ పీయూష్ గోయల్
వాణిజ్యం, పెట్టుబడులపై ఈరోజు ఒట్టావా లో జరగనున్న 6వ భారత్- కెనడా మంత్రుల స్థాయి సమావేశానికి కెనడా అంతర్జాతీయ వాణిజ్యం, ఎగుమతి ప్రోత్సాహం, చిన్న వ్యాపారం, ఆర్థికాభివృద్ధి శాఖ మంత్రి మేరీ ఎన్జి తో కలిసి కేంద్ర వాణిజ్యం, పరిశ్రమలు, వినియోగదారుల వ్యవహారాలు, ఆహారం , ప్రజా పంపిణీ, జౌళి శాఖ మంత్రి శ్రీ పీయూష్ గోయల్ సహ అధ్యక్షత వహించనున్నారు. సమావేశంలో వాణిజ్యం , పెట్టుబడులకు సంబంధించిన వివిధ అంశాలు, రెండు దేశాల మధ్య పరస్పర సహకారానికి ఉన్న అవకాశాలు చర్చకు రానున్నాయి. భారతదేశం, కెనడా దేశాల మధ్య ద్వైపాక్షిక వాణిజ్య సంబంధాలు బలోపేతం చేయడం, పెట్టుబడి ప్రోత్సాహం, సహకారం, హరిత ఇంధన వినియోగం, ముఖ్యమైన ఖనిజాలు లాంటి రంగాల్లో రెండు దేశాల మధ్య సంబంధాలు మరింత పటిష్టం చేయడానికి చర్చలు, బి2బి సమావేశాలు నిర్వహించడం సహా పలు అంశాలపై చర్చలు జరగనున్నాయి.
భారత్-కెనడా దేశాల మధ్య సమగ్ర ఆర్థిక భాగస్వామ్య ఒప్పందం కోసం జరుగుతున్న చర్చల పురోగతిని కూడా మంత్రులు సమీక్షిస్తారు. 2022 మార్చిలో జరిగిన మంత్రుల స్థాయి సమావేశంలో సమగ్ర ఆర్థిక భాగస్వామ్య ఒప్పందంపై రెండు దేశాల మంత్రుల మధ్య చర్చలు జరిగాయి. రెండు దేశాల మధ్య మధ్యంతర ఒప్పందం లేదా EPTA  కుదిరే అవకాశంపై దృష్టి సారించారు. దీనికి సంబంధించి రెండు దేశాల మధ్య ఆరు సార్లు చర్చలు జరిగాయి.
2023 మే 9,10 తేదీల్లో శ్రీ గోయల్ టొరంటో లో పర్యటిస్తారు. వాణిజ్యం, పెట్టుబడులపై శ్రీ గోయల్ వివిధ సమావేశాల్లో పాల్గొంటారు. కెనడాకు చెందిన ప్రముఖ సంస్థల సీఈఓలు, కెనడా కేంద్రంగా పనిచేస్తున్న భారతదేశం,కెనడా దేశాలకు చెందిన సంస్థల సీఈవోలు పాల్గొనే చర్చల్లో ఆర్థిక అంశాలపై రౌండ్ టేబుల్ సమావేశాలు నిర్వహిస్తారు. ఫిక్కీ కి చెందిన సీఈవోలు మంత్రితో కలిసి చర్చల్లో పాల్గొంటారు.
ఉత్తర అమెరికా లో అతిపెద్ద ఆహార ఆవిష్కరణ వాణిజ్య ప్రదర్శనగా గుర్తింపు పొందిన SIAL CANADA-2023లో భారత పెవిలియన్ను మంత్రి ప్రారంభిస్తారు.ప్రదర్శనలో 50 దేశాలకు చెందిన 1000కి పైగా జాతీయ, అంతర్జాతీయ సంస్థలు పాల్గొంటున్నాయి. ఆహార రంగానికి సంబంధించి రిటైల్, ఫుడ్ సర్వీస్, ఫుడ్ ప్రాసెసింగ్ పరిశ్రమల అవసరాలు గుర్తించి అభివృద్ధి సాధించడానికి అమలు చేయాల్సిన చర్యలను గుర్తిస్తారు.
శ్రీ గోయల్ పర్యటనతో భారతదేశం-కెనడా దేశాల మధ్య వాణిజ్యం, పెట్టుబడి రంగాల్లో సంబంధాలు మరింత బలపడే అవకాశం ఉందని భావిస్తున్నారు.
ప్రధాన మంత్రి కార్యాలయం
సిఒవిఐడి-19 కి పరిష్కారాల ను MyGovIndia లో వెల్లడించవలసిందిగా ప్రజలకు విజ్ఞప్తి చేసిన ప్రధాన మంత్రి
సిఒవిఐడి-19 కి తగిన సాంకేతిక విజ్ఞాన ఆధారితమైనటువంటి పరిష్కారాల ను MyGovIndia లో పొందుపరచవలసిందిగా ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు.
ప్రధాన మంత్రి ట్విటర్ లో ‘‘ఒక ఆరోగ్యదాయకమైనటువంటి భూ గ్రహం కోసం వినూత్న ఆవిష్కరణ ను ఉపయోగించుకొందాము. చాలా మంది సిఒవిఐడి-19కి సాంకేతిక విజ్ఞానం ఆధారితమైనటువంటి పరిష్కారాల ను సూచిస్తున్నారు. వాటిని @mygovindia లో శేర్ చేయవలసిందిగా వారి ని నేను కోరుతున్నాను. ఈ విధమైనటువంటి ప్రయత్నాలు ఎంతో మందికి సహాయకారి కావచ్చును’’ అని పేర్కొన్నారు.
#IndiaFightsCorona
Narendra Modi
✔@narendramodi
Harnessing innovation for a healthier planet.
A lot of people have been sharing technology-driven solutions for COVID-19.
I would urge them to share them on @mygovindia. These efforts can help many. #IndiaFightsCorona https://innovate.mygov.in/covid19/
COVID 19 Solution Challenge
innovate.mygov.in
25.5K
7:14 PM - Mar 16, 2020
Twitter Ads info and privacy
9,700 people are talking about this(Visitor Counter : 146
హోం మంత్రిత్వ శాఖ
అగ్నిమాపక సేవల విస్తరణ, ఆధునీకరణకు పథకం
జాతీయ విపత్తు ప్రతిస్పందన నిధి  కింద సంసిద్ధత, సామర్ధ్య నిర్మాణ నిధుల గవాక్షం కోసం కేటాయించిన మొత్తం నుంచి 2025-26 వరకు రాష్ట్రాల అగ్నిమాపక సేవల విస్తరణ, ఆధునీకరణ, బలోపేతం చేయడం కోసం 04.07.2023న రూ 5000 కోట్ల వ్యయంతో పథకాన్ని ప్రారంభించింది.
ఈ పథకం కింద వ్యయ భాగస్వామ్యం ఆధారంగా నిధులు అందుబాటులో ఉంటుంది. రాష్ట్రంలో అగ్నిమాపక సేవల విస్తరణ, అగ్నిమాపక సేవల ఆధునీకరణ కింద గుర్తించిన కార్యకలాపాలను విస్త్రతంగా వర్గీకరించడం జరిగింది. కొత్త అగ్నిమాపక కేంద్రాల ఏర్పాటు, రాష్ట్ర శిక్షనా కేంద్రాలు, సామర్ధ్య నిర్మాణాన్ని బలోపేతం చేయడం, ఆధునిక అగ్నిమాపక పరికరాల కోసం నిబంధనలు, రాష్ట్ర కేంద్రకార్యాలయాలు, పట్టణ అగ్నిమాపక కేంద్రాలను బలోపేతం చేయడం, ఆన్లైన్ వ్యవస్థను సాంకేతికంగా ఆధునీకరించి, స్థాపనం, పెంచడం తదితరాలు ఈ పథకం చేపట్టనున్న కొన్ని చర్యలు . ఇందుకు అదనంగా, చట్టపరమైన, మౌలికసదుపాయాల ఆధారిత సంస్కరణలను చేపట్టే రాష్ట్రాలకు మొత్తం వ్యయంలో రూ. 500 కోట్లు ప్రోత్సాహకాలుగా అందుబాటులో ఉంటాయి.
అగ్నిమాపక సేవలు అనేవి రాష్ట్ర అంశమే కాదు, ఆర్టికల్ 243  ప్రకారం భారత రాజ్యాంగంలోని 12వ షెడ్యూల్లో మున్సిపల్ వ్యవహారంగా చేర్చడం జరిగింది. రాష్ట్రాలలో జరిగిన అగ్ని ప్రమాదాలు/ ఘటనల గురించి కేంద్రస్థాయిలో కేంద్ర ప్రభుత్వం ఎటువంటి డేటాను నిర్వహించదు.
తమ అధికార పరిధిలోని ప్రాంతంలో అగ్నిప్రమాదాల నుంచి ప్రాణ, ఆస్తి రక్షణకు అవసరమైన చర్యలు తీసుకోవడం రాష్ట్ర ప్రభుత్వాల ప్రాథమిక బాధ్యత. కేంద్ర ప్రభుత్వం రాష్ట్రంలో అగ్ని, అత్యవసర సేవల నిర్వహణను అందించేందుకు మోడల్ బిల్లును 16.09. 2023న అన్ని రాష్ట్రాలు/ కేంద్రపాలిత ప్రాంతాలకు పంపింది.
ఈ విషయాన్ని హోం వ్యవహారాల సహాయ మంత్రి శ్రీ నిత్యానంద్ రాయ్ లోక్సభలో లిఖితపూర్వకంగా ఇచ్చిన సమాధానంలో వెల్లడించారు.
వ్యవసాయ మంత్రిత్వ శాఖ
రాజస్థాన్, మధ్యప్రదేశ్, పంజాబ్,గుజరాత్, ఉత్తరప్రదేశ్, మహారాష్ట్ర, చత్తీస్ఘడ్, హర్యానా, బీహార్లలో 3 లక్షల హెక్టార్లలో మిడతల నియంత్రణకు చర్యలు.
జూలై 12-13 తేదీలలో రాజస్థాన్ లోని 7 జిల్లాలలో,ఉత్తరప్రదేశ్లోని సీతాపూర్,గోండా జిల్లాలలో, హర్యానాలోని మహేంద్రఘర్, భివాని జిల్లాలలో మిడతల నియంత్రణ చర్యలు చేపట్టడం జరిగింది.
2020 ఏప్రిల్ 11 నుంచి 2020 జూలై 12 వకు రాజస్థాన్, మధ్యప్రదేశ్,పంజాబ్, గుజరాత్, ఉత్తరప్రదేశ్, హర్యానాలలోని 1,60,658 హెక్టార్ల ప్రాంతంలో మిడతల నియంత్రణకు, మిడతల నియంత్రణ సర్కిల్ కార్యాలయాలు  చర్యలు తీసుకున్నాయి.2020 జూలై 12 వరకు రాజస్థాన్, మధ్యప్రదేశ్, పంజాబ్, గుజరాత్, ఉత్తరప్రదేశ్, మహారాష్ట్ర, చత్తీస్ఘడ్, హర్యానా, బీహార్లలో రాష్ట్రప్రభుత్వాలు 1,36,781 హెక్టార్లలో మిడతల నియంత్రణ చర్యలు చేపట్టాయి.
2020 జూలై 12-13 తేదీల మధ్య రాత్రి సమయంలో , రాజస్థాన్లోని ఏడు జిల్లాలైన బర్మేర్, జైసల్మేర్, జోధ్పూర్, బికనీర్, శ్రీరంగనగర్, చురు, జున్జును, అల్వార్ లలో 26 ప్రాంతాలలో, అలాగే ఉత్తరప్రదేశ్లోని గోండా జిల్లా, హర్యానాలోని భివాని, మహేంద్రఘర్ లలో ఎల్.సి.ఒలు మిడతల నియంత్రణ కార్యకలాపాలు చేపట్టాయి. దీనికితోడు ఆయా రాష్ట్రాల వ్యవసాయ విభాగాలు హర్యానాలోని భివాని, మహేంద్రఘర్ లలో రెండు ప్రాంతాలలో , ఉత్తరప్రదేశ్లోని సితాపూర్,గోండా జిల్లాలలో రెండు ప్రాంతాలలో 2020 జూలై 12-13 రాత్రి స్వల్ప మిడతల దండును అదుపు చేసేందుకు చర్యలు చేపట్టాయి.
ప్రస్తుతం రాజస్థాన్, గుజరాత్, మధ్యప్రదేవ్, ఉత్తరప్రదేశ్ రాష్ట్రాలలో మిడతల దండును నియంత్రించేందుకు స్ప్రే వాహనాలతో 60 నియంత్రణా బృందాలను ఏర్పాటు చేయడం జరిగింది. 200 మందికి పైగా కేంద్ర ప్రభుత్వ సిబ్బంది మిడతల దండును నియంత్రించే కార్యకలాపాలలో నిమగ్నమై ఉన్నారు. దీనికి తోడు 20 స్ప్రే పరికరాలనుకూడా మిడతల నియంత్రణకు వాడుతున్నారు. మిడతల దండును నియంత్రించే చర్యల సామర్ధ్యాన్ని పెంచేందుకు 55 అదనపు వాహనాలను కొనుగోలు చేసి మిడతల నియంత్రణ పనికి ఉపయోగిస్తున్నారు.
రాజస్థాన్ లోని బార్మెర్, జైసల్మేర్, బికనీర్, నాగౌర్, ఫలోడిలలో పొడవైన చెట్లపైన, అందుబాటులో లేని ప్రాంతాలలో మిడతల సమర్థ నియంత్రణకు క్రిమిసంహారకాలు పిచికారిచేయడానికి 15 డ్రోన్లతో 5 కంపెనీలు ఏర్పాటు చేశారు. అవసరాన్ని బట్టి షెడ్యూల్డ్ ఎడారి ప్రాంతంలో వాడేందుకు ఒక బెల్హెలికాప్టర్ను రంగంలోకి దించారు. భారతీయ వాయుసేన కూడా ఎం.ఐ -17 హెలికాప్టర్ను ఉపయోగించి మిడతల దండును నియంత్రించేందుకు పరీక్షలు నిర్వహించింది. గుజరాత్, ఉత్తరప్రదేశ్, మధ్యప్రదేశ్, మహారాష్ట్ర, చత్తీస్ఘడ్, బీహార్, హర్యానాలలో చెప్పుకోదగిన పంట నష్టం ఏదీ జరిగినట్టు
సమాచారం లేదు. రాజస్థాన్ లోని కొన్ని జిల్లాలలో మాత్రం స్వల్పస్థాయిలో పంటనష్టం జరిగినట్టు సమాచారం .
రాజస్థాన్లోని బార్మెర్, జైసల్మేర్, జోధ్పూర్ , బికనీర్, జున్జును, శ్రీగంగానగర ఆల్వార్, చురు జిల్లాలలో , అలాగే ఉత్తర ప్రదేశ్లోని సితాపూర్,గోండా జిల్లా, హర్యానాలోని భివాని, మహేంద్రఘడ్ జిల్లాలలో చిన్న పింక్ రంగు మిడతలు , పసుపురంగు పెద్ద మిడతలు చురుకుగా ఉన్నాయి.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఆహార ప్రాసెసింగ్ రంగంలో పెట్టుబడుల
ఆహార ప్రాసెసింగ్ పరిశ్రమల మంత్రిత్వ శాఖ  సెంట్రల్ సెక్టర్ పథకం- ప్రధాన మంత్రి కిసాన్ సంపద యోజనను  దేశ వ్యాప్తంగా అమలు చేస్తోంది. వ్యవసాయ ఉపాధి ఉత్పాదనలతో ఈ రంగం పరిరక్షణ, ప్రాసెసింగ్ సామర్థ్యాన్ని పెంపొందించడం సహా ఆహార ప్రాసెసింగ్ రంగం వృద్ధి మరియు అభివృద్ధి కోసం దీనిని అమలులోకి తెచ్చింది. గత మూడేళ్లలో పీఎంకేఎస్వై పథకం యొక్క కాంపోనెంట్లను అమలు చేయడం ద్వారా మొత్తం రూ.7185.48 కోట్ల మేర పెట్టుబడి అందించింది. ఆహార ప్రాసెసింగ్ పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని తెలిపారు. ఫుడ్ ప్రాసెసింగ్ పరిశ్రమల మంత్రిత్వ శాఖ ఫుడ్ ప్రాసెసింగ్ రంగంలో ఎఫ్డిఐపై డేటాను సంకలనం చేయదు లేదా నిర్వహించదు. ఎఫ్డీఐ విధానం మరియు డేటాను
వాణిజ్య మరియు పరిశ్రమల మంత్రిత్వ శాఖకు చెందిన డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్  చూసుకుంటుంది. గడిచిన మూడు సంవత్సరాలుగా నివేదించబడిన వివరాల ప్రకారం ఆహార ప్రాసెసింగ్ రంగంలో ఎఫ్డీఐ ఈక్విటీ ప్రవాహం మొత్తం 1926.35 మిలియన్ డాలర్లు. డీపీఐఐటీ సమాచారం ప్రకారం, ఎఫ్డీఐ ఈక్విటీ ప్రవాహాలపై రాష్ట్రాల వారీగా సమాచారం అక్టోబర్, 2019 నుండి మాత్రమే సంకలనం చేయబడుతోంది. దీని ప్రకారం డీపీఐఐటీ నివేదించిన ప్రకారం 2020-21లో ఎఫ్పీఐ రంగంలో రాష్ట్రాల వారీగా ఎఫ్డీఐ యొక్క విభజన క్రింది విధంగా ఉంది:
ఎఫ్పీఐ రంగంలో రాష్ర్టాల వారీగా ఎఫ్డీఐ ఇక్విటీల రాకకు సంబంధించిన పట్టిక
ఏప్రిల్ 2020 నుండి మార్చి 2021 వరకు

|
|
క్రమ సంఖ్య
|
|
రాష్ట్రం పేరు
|
|
2020-21

|
|
1
|
|
ఆంధ్రప్రదేశ్
|
|
0.03
|
|
2
|
|
ఢిల్లీ
|
|
31.10
|
|
3
|
|
గోవా
|
|
0.02
|
|
4
|
|
గుజరాత్
|
|
12.75
|
|
5
|
|
హర్యానా
|
|
19.16
|
|
6
|
|
హిమాచల్ ప్రదేశ్
|
|
0.16
|
|
7
|
|
జార్ఖండ్
|
|
0.34
|
|
8
|
|
కర్ణాటక
|
|
24.16
|
|
9
|
|
కేరళ
|
|
0.10
|
|
10
|
|
మహారాష్ట్ర
|
|
188.09
|
|
11
|
|
పంజాబ్
|
|
0.02
|
|
12
|
|
రాజస్థాన్
|
|
80.37
|
|
13
|
|
తమిళనాడు
|
|
9.51
|
|
14
|
|
తెలంగాణ
|
|
24.75
|
|
15
|
|
ఉత్తర ప్రదేశ్
|
|
2.51
|
|
16
|
|
పశ్చిమ బెంగాల్
|
|
0.34
మూలం: డీపీఐఐటి, వాణిజ్య మరియు పరిశ్రమల మంత్రిత్వ శాఖ
ప్రధాన మంత్రి కార్యాలయం
18వ ఆసియా క్రీడలలో పతకాలను గెలుచుకొన్న వారితో ప్రధాన మంత్రి సంభాషణ
ఇటీవలే ముగిసిన 18వ ఆసియా క్రీడలలో పతకాలను గెలుచుకొన్న వారి తో ప్రధాన మంత్రి శ్రీ నరేంద్ర మోదీ ఈ రోజు తన నివాసం లో భేటీ అయ్యారు.
పతకాల విజేతలకు ప్రధాన మంత్రి శుభాకాంక్షలు అందించారు. ఆసియా క్రీడలలో భారతదేశానికి ఇంతకు ముందు ఎన్నడూ ఎరుగని స్థాయి లో ఉత్తమమైన పతకాల ను సాధించి పెట్టడంలో మార్గదర్శకమైన ప్రదర్శన ను ఇచ్చినందుకు వారికి ఆయన అభినందనలు తెలిపారు. వారి యొక్క క్రీడా విన్యాసాలు భారతదేశం యొక్క హోదా ను పెంచి, భారతదేశం గర్వపడే విధంగా చేశాయని పతక విజేతల తో ఆయన అన్నారు. పతక విజేత లు నేల విడచి సాము చేయబోరని, వారికి లభించిన ఖ్యాతి మరియు ప్రశంసల కారణంగా శ్రద్ధ ను కోల్పోబోరన్న ఆశాభావాన్ని ఆయన వ్యక్తం చేశారు.
క్రీడాకారులు/క్రీడాకారిణులు వారి ప్రదర్శన ను మెరుగుపరచుకోవడానికిగాను సాంకేతిక విజ్ఞానాన్ని వినియోగించుకోవాలని ప్రధాన మంత్రి సంభాషణ క్రమం లో వారికి విజ్ఞప్తి చేశారు. అలాగే, వారు సాంకేతిక విజ్ఞానాన్ని ఉపయోగించుకొని వారి స్వీయ ప్రదర్శన కు మెరుగులు దిద్దుకోవడం తో పాటు ప్రపంచం లోని అగ్రగామి ఆటగాళ్ళందరి ప్రదర్శన లను లోతు గా విశ్లేషించుకోవాలని వారికి ఆయన చెప్పారు.
యువ ప్రతిభావంతులు చిన్న పట్టణాల నుండి, పల్లె ప్రాంతాల నుండి, పేద కుటుంబాల నుండి ఎదిగి వచ్చి, దేశానికి పతకాల ను గెలవడం పట్ల తాను సంతోషిస్తున్నానని ప్రధాన మంత్రి అన్నారు. గ్రామీణ ప్రాంతాల్లో సిసలైన సత్తా దాగివుందని, అటువంటి ప్రతిభాన్వితులను మనం పెంచి పోషించుకుంటూవుండాలని ఆయన చెప్పారు. క్రీడా రంగం లోని వ్యక్తులు దైనందిన జీవనం లో ఏ విధమైన సంఘర్షణల కు లోనవుతారో బాహ్య ప్రపంచానికి తెలియదు అని కూడా ఆయన చెప్పారు.
దేశ ప్రజల కోసం ఒక పతకాన్ని గెలుచుకోవడానికి అత్యంత కష్టనష్టాల గుండా పయనించిన కొద్ది మంది క్రీడాకారుల పేర్ల ను ప్రస్తావిస్తున్న సమయం లో ప్రధాన మంత్రి ఉద్వేగ భరితుడయ్యారు. వారి వారి విభాగాల పట్ల వారికి ఉన్న అంకిత భావానికి, దృఢత్వానికి ఆయన ప్రణామం ఘటించారు. వీరి ప్రయత్నాల నుండి దేశం లోని మిగతా వ్యక్తులు ప్రేరణ ను పొందగలరన్న ఆశాభావాన్ని కూడా ఆయన వ్యక్తం చేశారు.
క్రీడాకారులు వారు సాధించిన విజయాలతో సంతృప్తి పడిపోరాదని ప్రధాన మంత్రి శ్రీ మోదీ కోరారు. మరింత ఖ్యాతి కోసం చెమటోడ్చండంటూ వారికి ఆయన సూచించారు. పతకాల విజేతలకు అతి పెద్ద సవాలు ఇప్పుడే మొదలవుతుందని, వారు ఒలంపిక్ క్రీడల ఉన్నత వేదిక మీదకు చేరాలనే వారి లక్ష్యాన్ని ఎన్నటికీ విడనాడకూడదని ఆయన చెప్పారు.
యువజన వ్యవహారాలు, ఇంకా క్రీడల శాఖ సహాయ మంత్రి  కర్నల్ రాజ్యవర్ధన్ రాఠౌడ్ ఈ కార్యక్రమం లో పాలుపంచుకొన్నారు. ఆయన తొలి పలుకులు పలుకుతూ, పతకాల పట్టిక మెరుగవడం లోను, యువ క్రీడాకారులలో స్ఫూర్తి ని నింపడం లోను ప్రధాన మంత్రి యొక్క దార్శనికత తో పాటు ప్రభుత్వ కార్యక్రమాలు కూడా కీలక భూమిక ను పోషించాయన్నారు.
ఇండోనేశియా లోని జకార్తా లోను, పాలెంబాంగ్ లోను నిర్వహించిన 18వ ఆసియా క్రీడల్లో భారతదేశం ఒక రికార్డు స్థాయి లో 69 పతకాలను సంపాదించుకొంది; తద్వారా, 2010వ సంవత్సరం లో జరిగిన గ్వాంగ్ ఝోవూ ఆసియా క్రీడల్లో భారతదేశం ఖాతా లో చేరిన 65 పతకాలను అధిగమించినట్లయింది.
(
ఆయుష్
ఆయుష్ గ్రిడ్ ప్రాజెక్ట్ ప్రస్తుత పరిస్థితి
యావత్ ఆయుష్ రంగానికి సమగ్రంగా సమాచార సాంకేతిక పరిజ్ఞానాన్ని వెన్నెముకగా మార్చే ఆయుష్ గ్రిడ్ ప్రాజెక్ట్ ను ఆయుష్ మంత్రిత్వశాఖ రూపొందించింది. ఆరు ప్రధాన విభాగాలలో సేవలందించటాన్ని డిజిటైజ్ చేయాలని ఆయుష్ గ్రిడ్ వేదిక నిర్ణయించింది. ఆరోగ్య సేవలు, విద్య, పరిశోధన, ఔషధ యాజమాన్యం, ఔషధ మొక్కలతోబాటు ఆయుష్ పర్యవేక్షణను, సామర్థ్య నిర్మాణాన్ని ఇందులో పొందుపరచారు.
ప్రతిపాదించిన లక్ష్యాలు, నిర్మాణం, విధులతోబాటు ఆయుష్ గ్రిడ్ ప్రాజెక్ట్ అమలు కాల వ్యవధి ఇలా ఉన్నాయి:
లక్ష్యాలు: i. ఆరోగ్య సేవలు, విద్య, పరిశోధన లాంటి ఆరోగ్య సేవల అందుబాటును దేశంలోనూ, అంతర్జాతీయ స్థాయిలోనూ పెంచటం
ii. డిజిటల్ సొల్యూషన్స్ ద్వారా ఆయుష్ ను సంపూర్ణంగా అన్నిటికీ వర్తింపజేయటం.
iii. ఆయుష్ భాగస్వాములందరిలో ఉత్తమ ఆచారణ విధానాల పంపిణీకి డిజిటల్ సేవలు వాడుకోవటం
iv. జాతీయ ఆరోగ్య విధానం-2017 కు అనుగుణంగా అత్యధిక స్థాయి ఆరోగ్యం, సంక్షేమం సాధించటం
v. సుస్థిరాభివృద్ధి లక్ష్యాలు -3, 2030 కి అనుగుణంగా అన్నీ వయోవారగాల వారికి మంచి ఆరోగ్యం, సంక్షేమం సాధించటం
vi. సుస్థిరాభివృద్ధి లక్ష్యాలు-4 కు అనుగుణంగా 2030 నాటికి నాణ్యమైన విద్య ( సమ్మిళిత, సమానమైన నాణ్యవు విద్య అందించి జీవితకాలపు అధ్యయన అవకాశాలు అందరికీ కల్పించటం
vii. సుస్థిరాభివృద్ధి లక్ష్యాలు -9 కు అనుగుణంగా 2030 నాటికి పరిశ్రమ, నవకల్పన, మౌలిక సదుపాయాలు ( తిరిగి కోలుకోవటానికి అవసరమైన మౌలికసదుపాయాలు నిర్మించి సమ్మిళిత, సుస్థిరాభివృద్ధి పారిశ్రామికీకరణ ద్వారా నవకల్పనలను పెంచటం
నిర్మాణం : ఉన్నత స్థాయి సలహా సంఘం నివేదిక, సవివరమైన ప్రాజెక్ట్ రిపోర్ట్  ప్రకారం ఆయుష్ గ్రిడ్ ఇండియా ఎంటర్ ప్రైజ్ ఆర్కిటెక్చర్ 2.0 కు అనుగుణంగా ఆయుష్మాన్ భారత్ డిజిటల్ మిషన్ చట్రానికి అనుగుణంగా సంబంధిత డిజైన్ సూత్రాలు అనుసరిస్తుంది. అదే విధంగా సంబంధిత సూత్రాలను, నేషనల్ డిజిటల్ హెల్త్ బ్లూ ప్రింట్ ప్రమాణాలను పాటిస్తుంది. ఈ క్రింది విధంగా ఆయుష్ గ్రిడ్ ఆర్కిటెక్చర్ రూపకల్పన జరిగింది:
i. ఆయుష్ కోర్ లేయర్ లో ఆయుష్ కోర్ రిజిస్ట్రీల అభివృద్ధి, ఆయుష్ కోర్ డైరక్టరీలు, ఆయుష్ ఆర్కిటెక్చర్ నిల్వలు, ఆయిష్ వ్యాధి ప్రాబల్యాలు, ఆయుష్ డ్రగ్స్ కోడ్స్ లాంటివి ఉంటాయి
ii. ఆయుష్ నేషనల్ లేయర్ లో అన్నీ ఆయుష్ ఐటీ అప్లికేషన్స్ ను అభివృద్ధి చేయటం, అలా రూపొందించిన అప్లికేషన్స్ ను జాగ్రత్తగా వాడి చూపటం
iii. ఆయుష్ స్టేట్ లేయర్ - రాష్ట్ర /కేంద్రపాలిత ప్రాంత ప్రభుత్వాలు, ప్రైవేట్ భాగస్వాములకు ఆయుష్ గ్రిడ్ రూపొందించిన యాప్స్ ను వాడుకునే అవకాశం ఇస్తారు. లేదా అందుబాటులో ఉంటే, వాళ్ళు స్వయంగా తయారు చేసుకున్న ఐటీ సిస్టమ్స్ ను కూడా వాడుకోవచ్చు. సమీకృతం చేసి అవసరానికి తగినట్టు నిరాటంకంగా డేటా బదలాయింపుకు అవకాశం కల్పిస్తారు.
iv. ఆయుష్ సిటిజెన్ యాక్సెస్ లేయర్ – జనం వాడే పోర్టల్స్, మొబైల్ యాప్స్ ద్వారా ఈ సేవలు అందరికీ అందుబాటులో ఉంచటం
విధులు : ఆయుష్ గ్రిడ్ కింద రూపొందించిన యాప్స్ ద్వారా ఆయుష్ రంగంలోని అన్నీ కార్యకలాపాలను, ప్రక్రియలను డిజిటైజ్ చేయటం. అంతర్గత, బాహ్య యాప్స్ తో సమాచారాన్ని పరస్పరం మార్చుకునే అవకాశం కల్పించటం
కాలపట్టిక : డీపీఆర్ కు అనుగుణంగా, ప్రాజెక్ట్ తుది ఆమోదం మేరకు
ఈ సమాచారాన్ని ఆయుష్ శాఖామంత్రి శ్రీ శరబానంద సోనోవాల్ ఈ రోజు లోక్ సభలో ఇచ్చిన లిఖిత పూర్వక సమాధానంలో అందించారు..
జౌళి మంత్రిత్వ శాఖ
ఎంఎంఎఫ్ దస్తులు, ఎంఎంఎఫ్ వస్త్రాలు, సాంకేతిక జౌళి ఉత్పత్తుల కోసం తాజా దరఖాస్తులను ఆహ్వానించేందుకు పిఎల్ఐ పథకం పునః ప్రారంభం
సాంకేతిక జౌళి ఉత్పత్తులు అయిన ఎంఎంఎఫ్ దుస్తులు, ఎంఎంఎఫ్ వస్త్రాలు కోసం జౌళి పిఎల్ఐ పథకం కింద ఆసక్తి కలిగిన కంపెనీల నుంచి దరఖాస్తులను ఆహ్వానించేందుకు జౌళి మంత్రిత్వ శాఖ పరిశ్రమవాటాదారుల నుంచి వచ్చిన విజ్ఞప్తుల మేరకు పిఎల్ఐ పోర్టల్ను 31 ఆగస్టు 2023 వరకు తిరిగి తెరిచి ఉంచాలని నిర్ణయించింది.
ఇంతకు ముందు జారీ చేసిన నోటిఫికేషన్లు, మార్గరద్శకాలలోని నియమ నిబంధనలు అన్నీ యధాప్రకారంగా వర్తిస్తాయి.
ఇంతకు ముందు జారీ చేసిన నోటిఫికేషన్లను దిగువన ప్రస్తావించడం జరుగుతోందిః
1. పిఎల్ఐ- జౌళి పథకం గెజెట్ నోటిఫికేషన్ - తేదీ 24 సెప్టెంబర్ 2021
2. పిఎల్ఐ- జైళి కోసం పథకం మార్గదర్శకాలు - తేదీ 28 డిసెంబర్ 2021
3. అమెండ్మెంట్  గజెట్ నోటిఫికేషన్ - తేదీ 22 ఫిబ్రవరి 2022
4.అమెండ్మెంట్  గజెట్ నోటిఫికేషన్ - తేదీ - 09.06.2023
5. అమెండ్మెంట్  మార్గదర్శకాలు - తేదీ 09.06.2023
వాణిజ్యం, పరిశ్రమల మంత్రిత్వ శాఖ
వాణిజ్యం, పెట్టుబడులు మరియు సహకారంపై భారత-మెక్సికో మధ్య ఐదో ద్వైపాక్షిక ఉన్నత స్థాయి సదస్సు జరిగింది.
ఇండియా-మెక్సికో ద్వైపాక్షిక హై-లెవల్ గ్రూప్ ఆన్ ట్రేడ్, ఇన్వెస్ట్మెంట్ అండ్ కోఆపరేషన్  ఐదవ సమావేశం అక్టోబర్ 9,2020 న వీడియో కాన్ఫరెన్స్ ద్వారా జరిగింది. ఈ సమావేశానికి భారత ప్రభుత్వ వాణిజ్య కార్యదర్శి డాక్టర్ అనుప్ వాధవన్ మరియు మెక్సికో ప్రభుత్వం తరఫున ఆ దేశ విదేశీ వాణిజ్య ఉపమంత్రి శ్రీమతి లుజ్ మారియా డి లా మోరా అధ్యక్షత వహించారు. ఈ సమావేశంలో ఇరు దేశాల నుండి పలు మంత్రిత్వ శాఖలు, విభాగాలు మరియు వాణిజ్యసంస్థల ప్రతినిధులు పాల్గొన్నారు.
ఇటీవలి కాలంలో భారత్ మరియు మెక్సికో దేశాల మధ్య ద్వైపాక్షిక మరియు వాణిజ్య సంబంధాలలో సాధించిన పురోగతిని ఇరుపక్షాలు ప్రశంసించాయి. ఆడియో-విజువల్ కో-ప్రొడక్షన్, ద్వైపాక్షిక పెట్టుబడులు, వ్యవసాయ ఉత్పత్తులకు మార్కెట్ యాక్సెస్, శానిటరీ అండ్ ఫైటోసానిటరీ  పై సహకారం, టెక్నికల్ బారియర్స్ టు ట్రేడ్ వంటి అనేక ద్వైపాక్షిక ఆంశాలపై ఇరు పక్షాలు చర్చించాయి. రెండు దేశాల మధ్య మేధో సంపత్తి హక్కులలో సహకారం, పర్యాటక రంగాన్ని ప్రోత్సహించడం, ప్రజల మధ్య సంబంధాలు మెరుగుపర్చడానికి తీసుకోవాల్సిన చర్యలపై ఇరుదేశాల ప్రతినిధులు చర్చించారు.
ఇరు దేశాల మధ్య వ్యాపార, వాణిజ్య సహకారం పెంపొందించుకునే విధంగా పలు సంస్థలు ఈ సదస్సుల్లో అవగాహన ఒప్పందాలు కుదుర్చుకున్నాయి. ఎలక్ట్రానిక్స్ & కంప్యూటర్ సాఫ్ట్వేర్ ఎక్స్పోర్ట్ ప్రమోషన్ కౌన్సిల్  ఆఫ్ ఇండియా, మెక్సికన్ ఛాంబర్ ఆఫ్ ఎలక్ట్రానిక్స్, టెలికమ్యూనికేషన్స్ అండ్ ఇన్ఫర్మేషన్ టెక్నాలజీస్  మధ్య అవగాహన ఒప్పందం కుదురింది. భారత్ మరియు మెక్సికో మధ్య వ్యాపార సంబంధాల అభివృద్ధిని ప్రోత్సహించడానికి ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ  మరియు మెక్సికన్ బిజినెస్ కౌన్సిల్ ఆఫ్ ఫారిన్ ట్రేడ్, ఇన్వెస్ట్మెంట్ అండ్ టెక్నాలజీ ల మధ్య కూడా అవగాహన ఒప్పందం కుదిరింది.
ఔషధాలు, వైద్య పరికరాలు, ఆరోగ్య సంరక్షణ, వ్యవసాయ ఉత్పత్తులు, మత్స్య సంపద, ఆహార ప్రాసెసింగ్ మరియు ఏరోస్పేస్ పరిశ్రమ మొదలైన వాటిలో మెరుగైన సహకారం ద్వారా ఇరు దేశాలమధ్య ద్వైపాక్షిక వాణిజ్యసంబంధాన్ని విస్తరించుకోవాలని నిర్ణయించినట్టు ఈ సదస్సు విజయవంతంగా పూర్తయిన అనంతరం ఉమ్మడి ప్రకటన వెలువడింది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
మత్స్య రైతుల ఉత్పత్తి సంస్థలు / కంపెనీలు
కేంద్ర ప్రాయోజిత పథకాల కింద ఆంధ్రప్రదేశ్ రాష్ట్రంతో సహా వివిధ రాష్ట్రాలలో రూపొందించిన మత్స్య రైతుల ఉత్పత్తిదారుల సంస్థల  వివరాలు దిగువన పేర్కొన్న విధంగా ఉన్నాయిః గతంలో కేంద్ర ప్రాయోజిత పథకమైన బ్లూ రెవల్యూషన్ ఇంటిగ్రేటెడ్ డెలప్మెంట్ & మేనేజ్మెంట్ ఆఫ్ ఫిషరీస్  కింద బీహార్, హిమాచల్ ప్రదేశ్, ఆంధ్రప్రదేశ్, ఉత్తర్ ప్రదేశ్ రాష్ట్రాలలో ప్రయోగాత్మకంగా 5 ఎఫ్ఎఫ్పిఒలను ఏర్పాటు చేసేందుకు, చిన్నరైతుల వ్యవసాయ వాణిజ్య సహవ్యవస్థలు  ద్వారా భారత ప్రభుత్వానికి చెందిన మత్స్య శాఖ, వ్యవసాయ & రైతాంగ సంక్షేమ మంత్రిత్వ శాఖ, భారత ప్రభుత్వం సహాయాన్ని అందించారు.
ఆంధ్రప్రదేశ్లో ఉన్న ఎఫ్ఎఫ్పిఒ సహా ఈ ఐదు మత్స్య రైతుల ఉత్పత్తి సంస్థలు ఇప్పటికే నమోదు చేసుకున్నాయి.
ప్రధానమంత్రి మత్స్య సంపద యోజన  కింద మత్స్య శాఖ, మత్స్య, పశుసంవర్ధక, పాడిపరిశ్రమల మంత్రిత్వ శాఖ కింద ఆర్థిక సంవత్సరం 2020-21 నుంచి మత్స్య రైతుల ఉత్పత్తి సంస్థల  ఆర్థిక సహాయాన్ని అందిస్తోంది. బెస్తలను, మత్స్య రైతులను ఆర్ధిక సాధికారం చేయడమే కాక వారి బేరమాడే శక్తిని పెంచేందుకు వారికి తోడ్పడుతోంది. ఆర్థిక సంవత్సరం 2020-21లో మొత్తం 92 ఎఫ్ఎఫ్పిఒల ఏర్పాటుకు మత్స్య శాఖ ఆమోద ము్ర వేసింది. ఇందులో 70 ఎఫ్ఎఫ్పిఒలు నేషనల్ కోఆపరేటివ్ డెవలప్మెంట్ కార్పొరేషన్  ద్వారా కాగా, 22 ఎఫ్ఎఫ్పిఒ లు జాతీయ మత్స్య అభివృద్ధి బోర్డు  ద్వారా ఏర్పాటు కాగా, ఎన్సిడిసి, ఇందులో 5 ఎఫ్ఎఫ్పిఒలను ఆంధ్రప్రదేశ్ కు కేటాయించింది.
కాగా, రాష్ట్రీయ కృషి వికాస్ యోజన  కింద ఆర్థిక సహాయంతో 50 ఎఫ్ఎఫ్పిఒల ఏర్పాటుకు ఆంధ్రప్రదేశ్ రాష్ట్ర మత్స్య శాఖ చొరవ తీసుకుంటోంది.
 అండ్ ః మత్స్య ఉత్పత్తి, ఉత్పాదకత, విలువ గొలుసు, ఎగుమతుల మధ్య గల క్లిష్టమైన అంతరాన్ని పరిష్కరించేందుకు పిఎంఎంఎస్వై యోచిస్తోంది. పిఎంఎంఎస్వై పథకం కింద, భారత ప్రభుత్వ మత్స్య విభాగం వివిధ రాష్ట్రాలు, కేంద్రపాలిత ప్రాంతాల నుంచి వచ్చిన రూ. 189.64 కోట్ల విలువ గల ప్రతిపాదనలపై ఆమోద ముద్ర వేసింది. ఇందులో కేంద్రం వాటా రూ. 60.86 కోట్లుగా ఉంది. ఈ మొత్తాన్ని 240 ప్రాసెసింగ్ ప్లాంట్లు, కోల్డ్ స్టోరేజీ, ఐస్ ప్లాంట్లు, తదితరాలు సహా కోల్డ్ చెయిన్ సౌకర్యాల అభివృద్ధికి వినియోగించనున్నారు. ఈ నేపథ్యంలో, ఒక్కొక్క యూనిట్ విలువను రూ. 40.00 కోట్లుగా పేర్కొంటూ ఆంధ్ర ప్రదేశ్ ప్రభుత్వం, ఉత్తరాంధ్రలో రెండు సహా కోల్డ్ స్టోరేజ్ కలిగిన 10 ప్రాసెసింగ్ ప్లాంట్లను ఏర్పాటు చేయడానికి ఎంపిక చేసినట్టు తెలిపింది.
ఈ సమాచారాన్ని మత్స్య, పశుసంవర్ధక, పాడి పరిశ్రమల మంత్రి శ్రీ పరషోత్తం రూపాల మంగళవారం లోక్సభకు ఇచ్చిన లిఖిత సమాధానంలో తెలిపారు.